b'\n_START_ARTICLE_\nMerope (stjerne)\n_START_PARAGRAPH_\nMerope, ogs\xc3\xa5 kalt 23 Tauri og V971 Tauri, er en stjerne i stjernehopen pleiadene._NEWLINE_Merope er en bl\xc3\xa5-hvit kjempestjerne av spektralklasse B, med en gjennomsnittlig tilsynelatende st\xc3\xb8rrelsesklasse p\xc3\xa5 +4,14. Dens luminositet er 630 ganger sterkere enn solen. Overflatetemperaturen er 14\xc2\xa0000 kelvin._NEWLINE_Meropes masse er omtrent 4,5 ganger st\xc3\xb8rre enn solens masse, og dens radius er mer enn 4 ganger st\xc3\xb8rre enn solens. Den er klassifisert som en variabel stjerne av typen Beta Cephei og dens lysstyrke varierer med en st\xc3\xb8rrelsesorden p\xc3\xa5 0,01._NEWLINE_Merope er omgitt av stjernet\xc3\xa5ken NGC 1435. Den delen av stjernet\xc3\xa5ken som pleiadene passerer gjennom, er lysest omkring Merope og er gitt benevnelsen IC 349.'